Home → Nutaarsiassat → Neriorsuummik eqquutsitsinnginneq atoqqiinerlu Naalakkersuisooqatigiit partiiannik taasisimagaanni neriorsuutinillu upperinnissimagaanni aningaasaqarnermut inatsit atuaraanni pakatsinartorpaaluussaapput. Assersuutigalugu qineqqusaarnermi neriorsuutigineqartutut meeqqanut tapiissutit tamanut atuutsinneqalinngillat imaluunniit isertitat apeqqutaatinnagit utoqqalinersiat tamanut assigiittut atuutsinneqaleratik. Taarsiulluguli Siumup politikkiannut takussutissiatut alloriaatit minnerusut arlallit inissinneqarsimapput. Atassusip sulissutigiumasaannut inissaqangaarsimanngilaq. Partii Inuillu sutigut sunniuteqarsimanerat ersernerluppoq – tamannali immaqa Partii Inuit naalakkersuinikkut kissaataasa ilisimaneqannginnerannik patsiseqarpoq.